##### Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā                                                                          Nr.                     2016.gada \_\_\_.\_\_\_\_\_\_\_\_\_\_

.§

**Informatīvais ziņojums**

**Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai**

(…)

1. Pieņemt vides aizsardzības un reģionālās attīstības ministra iesniegto informatīvo ziņojumu.
2. Atbalstīt informatīvajā ziņojumā ietverto principu (3.3.sadaļa), kas paredz noteikt personu apliecību (eID karti) ar tajā iekļautiem aktivizētiem elektroniskā paraksta un autentifikācijas sertifikātiem un neierobežotu, bezmaksas parakstīšanās un autentifikācijas reižu skaitu, par obligātu personu apliecinošu dokumentu visiem iedzīvotājiem.
3. Vides aizsardzības un reģionālās attīstības ministrijai sadarbībā ar Iekšlietu ministriju, Satiksmes ministriju un Tieslietu ministriju sagatavot un līdz 2018.gada 1.janvārim iesniegt noteiktā kārtībā Ministru kabinetā grozījumus normatīvajos aktos, nosakot eID karti kā obligātu dokumentu iedzīvotājiem, paredzot pārejas periodu no 2019.gada līdz 2022.gadam.
4. Tieslietu ministrijai sadarbībā ar Centrālo vēlēšanu komisiju, Satiksmes ministriju un Vides aizsardzības un reģionālās attīstības ministriju sagatavot un līdz 2019.gada 1.janvārim iesniegt noteiktā kārtībā Ministru kabinetā grozījumus normatīvajos aktos, kas paredz eID karti kā derīgu personu apliecinošu dokumentu jebkurā ar vēlēšanu tiesību izmantošanu saistīto jautājumu risināšanā vai citu risinājumu, kas paredz personām ar eID karti īstenot savas vēlētāju tiesības.
5. Atbalstīt informatīvā ziņojuma 3.3.apakšsadaļā noteikto maksāšanas modeli, kas paredz lietotājiem visās eID kartēs valsts budžeta ietvaros nodrošināt parakstīšanas un autentifikācijas sertifikātus ar neierobežotu parakstīšanās reižu skaitu.
6. Noteikt, ka jautājums par Iekšlietu ministrijai nepieciešamo finansējumu EUR 2 299 000 apmērā 2019.gadā un turpmākajos gados ir izskatāms Ministru kabinetā kopā visu ministriju un citu centrālo valsts iestāžu jauno politikas iniciatīvu pieprasījumiem likumprojekta „Par valsts budžetu 2019.gadam” un likumprojekta par „Par vidēja termiņa budžeta ietvaru 2019., 2020. un 2021.gadam” sagatavošanas procesā

# Līdz 2018. gada 31.decembrim saglabāt līdzšinējo maksāšanas modeli sertifikācijas pakalpojumiem eID kartēs atbilstoši noslēgtajam deleģējuma līgumam starp Pilsonības un migrācijas lietu pārvaldi un valsts akciju sabiedrību „Latvijas Valsts radio un televīzijas centrs”:

7.1. Iekšlietu ministrijai sagatavot un iesniegt priekšlikumu par deleģējuma līguma izpildei nepieciešamā finansējuma 2017.gadam ne vairāk kā EUR 847 036 apmērā pārdali no valsts budžeta resora „74.Gadskārtējā valsts budžeta izpildes procesā pārdalāmais finansējums" programmas 02.00.00 „Līdzekļi neparedzētiem gadījumiem" uz valsts budžeta apakšprogrammu 11.01.00 „Pilsonības un migrācijas lietu pārvalde”;

# 7.2. likumprojekta „Par valsts budžetu 2018.gadam” sagatavošanas procesā Finanšu ministrijai precizēt bāzes izdevumus valsts budžeta apakšprogrammā 11.01.00 „Pilsonības un migrācijas lietu pārvalde” 2018.gadam, lai nodrošinātu deleģējuma līguma izpildi, palielinot tos par EUR 847 036.

# Ministru prezidents                                                                                     M. Kučinskis

Valsts kancelejas direktors                                                                          M.Krieviņš

Iesniedzējs:

vides aizsardzības un reģionālās attīstības ministrs         K.Gerhards

Vīza: valsts sekretārs R.Muciņš

2016.10.17. 14:47

401

K.Jankovska, 66016546,

kristine.jankovska@varam.gov.lv